ເນປານ ບັນລຸຄວາມຄືບໜ້າ ດ້ານການເມືອງ ທີ່ໄດ້ຊັກຊ້າ ມາດົນນານ
ສີ່ພັກການເມືອງ ຂອງປະເທດເນປານ ບັນລຸຂໍ້ຕົກລົງ ທີ່ຈະແບ່ງປະເທດ ອອກເປັນແປດລັດ ຢູ່ພາຍໃຕ້ລັດຖະບານກາງ ຂອງເນປານ.
ບັນດາພັກການເມືອງຕ່າງໆ ທີ່ມີການແຕກແຍກກັນຢ່າງຮ້າຍ ແຮງໃນເນປານ  ໄດ້ບັນລຸຂໍ້ຕົກລົງ ທີ່ອາດຈະນຳໄປສູ່ການຮ່າງ ລັດຖະທຳມະນູນ ທີ່ໄດ້ຊັກຊ້າມາເປັນເວລາດົນນານ ຄວາມຄືບໜ້າດັ່ງກ່າວໄດ້ບັນລຸກັນ ໃນຕອນແລງວັນຈັນວານ ນີ້ ໂດຍສີ່ພັກການ ເມືອງທີ່ສຳຄັນຂອງເນປານ ຊຶ່ງອາດຈະແບ່ງ ປະເທດທີ່ຕັ້ງຢູ່ໃນເຂດພູຫິມະໄລນີ້ ອອກເປັນແປດລັດຂອງລັດ ຖະບານກາງ ບັນດາເຈົ້າໜ້າທີ່ ກ່າວໃນວັນອັງຄານມື້ນີ້ວ່າ ຮ່າງລັດຖະທຳມະ ນູນ ສາມາດທີ່ຈະມີການຮ່າງຂຶ້ນ ໃນເດືອນກໍລະກົດນີ້ ຮ່າງລັດ ຖະທຳມະນູນໃດໆກໍຕາມ ແມ່ນຕ້ອງການຄະແນນສອງສ່ວນສາມ ຈຶ່ງຈະຜ່ານສະພາໄດ້ ສະພາເນປານ ແມ່ນມີໜ້າທີ່ຮ່າງກົດໝາຍລັດຖະທຳມະນູນໃຫ້ແລ້ວໃນປີ 2010 ແຕ່ ໄດ້ມີການຕໍ່ສູ້ກັນດ້ານການເມືອງຢ່າງຮ້າຍແຮງທີ່ພາໃຫ້ມີການພາດເສັ້ນຕາຍ ຢູ່ຢ່າງຕໍ່ເນື່ອງຕະຫລອດມາ ຈຸດສຳຄັນຢ່າງນຶ່ງທີ່ບໍ່ເຫັນພ້ອມນຳກັນ ແມ່ນເລື້ອງເຂດແດນລັດໃໝ່ຂອງລັດຖະບານ ກາງເນປານນັ້ນ ຈະກຳນົດຂຶ້ນໂດຍອີງເອົາຕາມຊົນເຜົ່າຫລືເນື້ອທີ່ດ້ານພູມີສາດ ບັນຫາດັ່ງກ່າວ ໄດ້ຖືກປ່ອຍໄວ້ໂດຍບໍ່ມີການຕັດສິນໃດໆ ພາຍໃຕ້ຂໍ້ຕົກລົງທີ່ມີການປະນີປະນອມກັນ ຄະນະກຳມະການລັດຖະບານກາງ ຈະຖືກຕັ້ງຂຶ້ນເພື່ອ ແບ່ງປັນ ເຂດແດນພາຍໃນ ການຕົກລົງນີ້ຍັງບໍ່ໄດ້ເນັ້ນໜັກວ່າຈະໃສ່ຊື່ບັນດາລັດຕ່າງໆຢ່າງໃດ ຊຶ່ງເປັນບັນຫາຂັດ ແຍ້ງກັນອີກຢ່າງນຶ່ງ ເຖິງຢ່າງໃດກໍດີ ບັນດາຜູ້ນຳທຸກຝ່າຍ ໄດ້ສັນລະເສີນການຕົກລົງນີ້ວ່າ ມີຄວາມ ສຳຄັນ ປະຫວັດສາດ ໂດຍກ່າວວ່າ ມັນຈະອະນຸຍາດໃຫ້ເນປານ ສ້າງສາຫລັງຈາກໄດ້ເກີດ ແຜ່ນດິນໄຫວໃນເດືອນເມສາ ແລະພຶດສະພາ